Ostreae verubus tostae
Ostreae verubus tostae, modo chebeb propositae, praesertim in Francia parantur: sed si alibi, nomine Francogallico nuncupantur (olim Huîtres en paille, recentius Huîtres en hâtelets, Anglice ab N. K. M. Lee Oyster attelets) et ab auctoribus Francicis in aliis linguis describuntur, videlicet Vincentio La Chapelle, Ludovico Eustathio Ude, Urbano Dubois qui Anglice scribebant. Alia paratio "modo creoli", videlicet stylo Acadiano, ab anno 1893 in Civitatibus Foederatis descripta est, nomine Oyster brochettes: ostreae frustulaeque baconis farina maizia involutae verubus imponuntur, fricantur aut torrentur, sale et pipere sparguntur, in frustis panis tostis imponuntur: ita paropsis creatur quae haud multo ab angelis equitantibus (ita dictis) differt.